Hari Kostov
Hari Kostov (rođen 13. novembra 1959) je bio premijer Republike Makedonije od maja do novembra 2004. Parlament ga je postavio na dužnost premijera 31. maja 2004, dve nedelje nakon što ga je predložio predsednik Branko Crvenkovski. Kostov je bio ekonomski savetnik makedonske vlade i Svetske banke tokom osamdesetih i devedesetih godina dvadesetog veka. Bio je ministar unutrašnjih poslova u prethodnoj vladi, koju je vodio Crvenkovski, a trajala je od 2002. do 2004, kad je Crvenkovski izabran za predsednika. Kostov je zadržao većinu zvaničnika iz kabineta Crvenkovskog.

Kostov je objavio ostavku 15. novembra 2004, nakon neslaganja unutar koalicione vlade, posebno oko makedonskih i albanskih ministara. Napustio je dužnost 18. novembra 2004, kada je njegova ostavka prihvaćena, a nasledio ga je ministar odbrane, Vlado Bučkovski.

Trenutno je Kostov izvršni direktor Komercijalne banke - Skoplje, što je dužnost na kojoj je bio i pre ulaska u makedonsku vladu.

Vidi još 
 Vlada Republike Makedonije

Reference 

Premijeri Makedonije
Makedonski političari
Biografije, Skoplje